Ұрықтау мұнай-газ конденсат кен орны — Қазақстан Энциклопедиясы
"Ұрықтау мұнай-газ конденсат кен орны — Қазақстан Энциклопедиясы"|"https://kk.php?title=Арнайы:Ұзын_беттер&limit=5000&offset=5000"
TITLE: Ұрықтау мұнай-газ конденсат кен орны — Қазақстан Энциклопедиясы
URL: https://kk.php?title=Арнайы:Ұзын_беттер&limit=5000&offset=5000
META: "Ұрықтау мұнай-газ конденсат кен орны — Қазақстан Энциклопедиясы"|"https://kk.php?title=Арнайы:Ұзын_беттер&limit=5000&offset=5000"
TOTAL WORDS: 248
TEXT: Қазақстан Энциклопедиясы Ұрықтау мұнай-газ конденсат кен орны - Каспий маңы ойысының шығыс бөлігіндегі мұнай-газ конденсат кен орны. Ақтөбе қаласынан оңтүстікте 215 км жерде орналасқан, 1983 жылы ашылған. Құрылым өлшемдері 8, 4 x4, 5 км, бойлыққа жұық бағытта созылған брахиантиклин қатпар. Өнімділік жоғарғы карбонатты КТ-1 қатқабатында анықталған. Мұнай жұрынды газконденсат жатыны негізінен өнімді типтеп карбонатты жинауыштардан құралған шомбал-қойнауқаттық қорқоймаға орныққан. Қиманың кеуекті бөлігі биоморфтық әктастардан, органогендік кесекті, детритті, оолитті әктастардан, сондай-ақ доломиттерден құралған. Жинауыштардың ашық кеуектілігі 11%-ға жетеді, орташа өтімділік 0, 1 км 2 шамасында. Мұнайға қанығу коэффициенті 0, 73. 2900-300 м тереңдіктердегі мұнай жатыны алаңның оңтүстік бөлігінде орналасқан. Жатынның газға қаныққан бөлігінің биіктігі 450 м, мұнай жұрынының биіктігі 69 м. Жатынның жапқышы қалыңдығы 25-150 м аргиллиттер мен кунгурдың тұзды қатқабатынан тұрады. Газ-мұнай жапсары -2751 м белгіде орныққан. Бастапқы қойнауқаттық қысым 31, 0 МПа, қойнауқаттық температурасы 70°С. Мұнай жұрынының мұнайы жеңіл, күкіртті, парафинді, шайырлы. Көмірсутек құрамы: метандылар -53, 2%, нафтенділер -41%, хошиістілер 6%. Қойнауқаттық мұнайының газға қаныққандығы 412 м 3/т. Мұнайда еріген газ құрамы жағынан ауыр, этанұстаушы, ауыр көмірсутектердің үлесі 10%-ға, метандікі 79, 4%-ға дейін жетеді. Газда 4, 17%-ға дейін күкіртсутек, 1, 86% азот, 1, 95% көмірсутектің қос тотығы бар. Жатынның газ-конденсаттық бөлігінің құрамында 11% ауыр көмірсутектер, 81, 36% метан, 2, 14% күкіртсутек, 2% азот, 2, 44% көмірқышқыл газы бар. Тұрақты конденсаттың мөлшері 658 т/м 3, оның тығыздығы 765 кг/м 3, 0, 32 күкірт, 0, 45% парафин! бар. Жатынның жұмыс режимі серпінді суарынды. Кен орны өндірістік игеруге дайындалған. Қазақстанның мұнай энциклопедиясы. 2 томдық - Алматы: "Мұнайшы" Қоғамдық қоры, 2005
